**Jubiliejinis 500+ maratonas**

**2 maratonai per 2 dienas**

**2019 m. gruodžio 28/29 d.**

**Distancijos: 42,195 km / 21,1 km**

**I. Tikslas**

Varžybų tikslas – populiarinti bėgimą Lietuvoje, įtraukiant kuo daugiau visuomenės į sportinę veiklą.
Propaguoti turiningą, aktyvų laisvalaikio leidimą, puoselėti kūno kultūrą ir sportą.

Skatinti judėjimą kaip vieną iš pagrindinių sveikatos šaltinių.

**II. Laikas ir vieta**

Startas – 2019 m. gruodžio 28 d. (šeštadienis)

Finišas – 2019 m. gruodžio 29 d. (sekmadienis)

Vieta: Survilų sodyba, Barbolaukis 55303, Jonavos raj, Lietuva
Pirmo bėgimo pradžia 11:00 val. šeštadienį.
Antro bėgimo pradžia 9:00 val. sekmadienį.

**Pagrindinis startas #500** vyks šeštadienį, su povaržybiniu pasibuvimu, vakarone ir pan.

**III. Trasa, dalyviai, limitai**

Trasa: miško ir lauko keliukai bei asfaltas (priklausomai nuo oro sąlygų galimi pakeitimai).
Dalyvių amžiaus limito nėra, gali startuoti visi be amžiaus apribojimų, pasirinkę distanciją pagal savo pajėgumą.

Už nepilnamečius atsakingi jį lydintys suaugę asmenys ar treneriai.

Laiko limitas – šeštadieniui 10 val., sekmadieniui 6 val.

**IV. Registracija**

Registracija visiems dalyviams:
už vieną startą iki gruodžio 22 d. (imtinai) – 15 eurų, registruojantis į abu startus 25 eurai,
po gruodžio 22 d. ir starto dieną  visiems – 20 eurų, į abu startus 30 eurų.

***Dalyvių limitas ribotas!!!***

**Pastaba**: Registruojantis duodama pasirinkti viena distancija – Maratonas, tačiau renginio dieną kiekvienas dalyvis galės bėgti tiek kiek norės, pagal savo pajėgumą, norą ar esant nebėgadieniui galės finišuoti ir ties pusmaratoniu.

* Bus fiksuojamas ir protokoluojamas kiekvienas nubėgtas ratas.
* Užsiregistravę ir susimokėję starto mokestį iki 2019-12-22 gaus vardinius numerius.
* Numerių atsiėmimas nuo 9:30 val. starto / finišo vietoje.
* Užsiregistruodamas kiekvienas dalyvis patvirtina esąs sveikas, gabus įveikti pasirinktą distanciją ir jokių pretenzijų dėl sveikatos organizatoriams neturėsiantis.
* Kiekvienas renginio dalyvis registruodamasis tuo pačiu sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais
* Registracija adresu <https://www.lbma.lt/registracija> arba el. paštu marathonclub@gmail.com
* Starto mokestis pervedamas į Mindaugo Garmaus banko **sąsk. Nr. LT31 7300 0100 9530 5490** arba per **Revolut +4526283063.**

**V. Apdovanojimai**

* Kiekvienam finišavusiam – atminimo unikalus medalis pusės maratono  bei maratono distancijose.
* Bus apdovanojami 3 greičiausi vyrai ir moterys dviejų maratonų suminėje įskaitoje.
* Taip pat ir 3 greičiausi vyrai ir moterys pusės maratono dviejų startų suminėje įskaitoje.
* Numatomi ir kiti prizai, loterija.

**VI. Kita**

* Maitinimo punktas bus kiekviename rate starto / finišo vietoje. Jame bus vanduo, cola, gaiva, bananai , apelsinai, įvairūs riešutai, guminukai, saldainiai, čipsai ir kt.
* Finišavus galima pasinaudoti pirtimi, dušu, kubilu bei pasibūti vakaronėje.
* Galima nakvynė sodyboje (vietų skaičius ribotas).

**VII. Varžybų organizatoriai**

Mindaugas Garmus, LBMA , Kauno BMK.